Langs den lange Røsnæsvej i Kalundborg Kommune finder man ifølge Boligsiden.dk Danmarks billigste villaer. Foto: Mie Neel

Send til din ven. X Artiklen: Her er den billigste villavej i Danmark Modtagerens email * : Din e-mail * : Dit navn * : Evt. kommentar: *) skal udfyldes.

Her er den billigste villavej i Danmark

Kalundborg - 22. oktober 2015 kl. 11:16 Af Ulrik Reimann Kontakt redaktionen: sndk@sn.dk

Røsnæsvej i Kalundborg er med en gennemsnitspris på 654.000 kroner for en villa Danmarks billigste vej. Det oplyser Boligsiden.dk, som har udarbejdet en top 10-liste over landets billigste villaveje.

Boligsiden.dk har fundet otte danske villaveje, hvor gennemsnitsprisen på en villa ligger under en million kroner. På toppen af listen over landets billigste villaveje ligger Røsnæsvej i Kalundborg, hvor husene i gennemsnit er blevet solgt for 654.000 kroner i 2015.

- Mange af de billige villaveje er langs landeveje eller veje, der er placeret tæt på jernbane eller motorveje, hvor man derfor må påregne en del trafikstøj. Til gengæld får man så boligen til nogle af landets laveste priser, siger Birgit Daetz, der er kommunikationsdirektør for Boligsiden.dk.

Kalundborg har to veje med i top 10, idet Slagelsevej i Kalundborg tager en 5. plads med huspriser, der i år har ligget på 828.000 kroner i gennemsnit. Derudover er de billige veje fordelt ud over landet, men flere større byer har også en vej i top 10.